Narodna skupština
20140717

Ja govorim o amandmanu koji je pokušao da obriše rešenje da se ne dozvoli produženje rada na određeno vreme. Dakle, govorim o primerima koji su postojali do sada, koji postoje i sada i nije teško da se ode u bilo koju radnu organizaciju. Čak i ovde u Skupštini postoje primeri i savetujem ljudima iz Demokratske stranke da se raspitaju da li su neki od radnika ovde uslužnih u Skupštini, možda radili više godina na određeno, možda rade i dan danas. Dakle predloženo rešenje je pokušaj da se prevaziđe jedna vrlo loša situacija, situacija da se produženjem roka za zasnivanje radnog odnosa na određeno vreme sa 12 na 24 meseca, pokuša da se nateraju poslodavci, da poštuju striktno odredbe zakona i da nema više, kao što je bilo do sada, da može da se radi i na 12 meseci, pa se prekine nekoliko dana, pa se ponovo radi na određeno vreme.